paragraph_text: Trag kotača vozila dobiva se pravilnim centriranjem podvozja. Centriranje podvozja se sastoji od podešavanja kutova kotača tako da su oni okomiti na podlogu (horizontalu) i međusobno paralelni. Svrha ovog podešavanja je povećanje trajnosti gume i bolje držanje smjera automobila na ravnom putu. Geometrija vozila međutim nekad može biti narušena, što prouzrokuje i nepravilan rad koji se odražava na gume. Naime, neujednačeno trošenje prednjih i stražnjih guma, kao i zanošenje vozila u jednu stranu tijekom vožnje, mogu ukazati na nepravilno centriranje podvozja. Nekad je potrebno centriranje "prednjeg podvozja" a nekad sva četiri kotača. To ovisi o konkretnoj situaciji i o tipu automobila.